b'\n_START_ARTICLE_\nThrustSSC\n_START_PARAGRAPH_\nThrustSSC, Thrust SSC ali Thrust supersonic car je britanski avtomobil z reaktivnim pogonom. Razvili so ga Richard Noble, Glynne Bowsher, Ron Ayers in Jeremy Bliss._NEWLINE_Thrust SSC trenutno dr\xc5\xbei kopenski hitrostni rekord. 15. oktobra 1997 je dosegel 1.228\xc2\xa0km/h (763\xc2\xa0mph) in postal prvi avtomobil, ki je presegel hitrost zvoka. Za krmilom je bil Royal Air Force lovski pilot Andy Green. Rekord so postavili v Black Rock Desert v Nevadi, ZDA._NEWLINE_Avtomobil so poganjala dva turboventilatorska motorja Rolls-Royce Spey, ki sta imela mo\xc5\xbenost dodatnega zgorevanja za pove\xc4\x8danje potiska.'